CELEX: 52000PC0476
Language: el
Date: 2000-07-26
Title: Πρόταση κανονισμού του Συμβουλίου που τροποποιεί τον κανονισμό (EΟΚ) αριθ. 3030/93 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών

Avis juridique important

|

52000PC0476

Πρόταση κανονισμού του Συμβουλίου που τροποποιεί τον κανονισμό (EΟΚ) αριθ. 3030/93 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών  /* COM/2000/0476 τελικό - ACC 2000/0209 */  

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που τροποποιει τον Κανονισμο (EΟΚ) αριθ. 3030/93 περι κοινων κανονων εισαγωγης ορισμενων κλωστοϋφαντουργικων προϊοντων καταγωγης τριτων χωρων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗO κανονισμός (EΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών καθορίζει το πλαίσιο κανονισμών βάσει των οποίων τα κλωστοϋφαντουργικά προϊόντα εισάγονται στην Κοινότητα.Από την παρούσα εμπειρία σχετικά με την εφαρμογή των διατάξεων του κανονισμού (EΟΚ) αριθ. 3030/93 προκύπτει ότι θα ήταν σκόπιμο να εκσυγχρονισθεί και να βελτιωθεί το καθεστώς εισαγωγής των κλωστοϋφαντουργικών προϊόντων βάσει του ανωτέρου κανονισμού.Οι τροποποιήσεις αυτές αφορούν τα εξής :(α) Για διάφορους λόγους, ιδίως πτώχευσης, οι δικαστικές ή διοικητικές αρχές των κρατών μελών κατάσχουν τα κλωστοϋφαντουργικά προϊόντα για τα οποία δεν υπάρχει έγκυρη άδεια εισαγωγής (συνήθως επειδή έχει λήξει). Σ' αυτή την περίπτωση, η Επιτροπή προτείνει να επιτρέπεται στις αρμόδιες αρχές να υποβάλουν αίτηση για τη διάθεση των προϊόντων μέσα στην Κοινότητα, με την επιφύλαξη της γνώμης των κρατών μελών στα πλαίσια της επιτροπής κλωστοϋφαντουργικών.(β) Βάσει του σημερινού καθεστώτος εισαγωγής, οι αρχές των κρατών μελών υποχρεούνται να ενημερώσουν την Επιτροπή σχετικά με τις ποσότητες των αδειών εισαγωγής που δεν χρησιμοποιήθηκαν, προκειμένου αυτές να πιστωθούν εκ νέου στη σχετική ποσόστωση της χώρας εξαγωγής. Ωστόσο, σήμερα δεν υπάρχει διάταξη η οποία να υποχρεώνει τους εισαγωγείς να ενημερώσουν τις αρχές των κρατών μελών εάν χρησιμοποίησαν εξ ολοκλήρου τις άδειες εισαγωγής. Η Επιτροπή προτείνει να θεσπισθεί αυτή η υποχρέωση.(γ) Τα θέματα επιτροπολογίας του κανονισμού πρέπει να εναρμονισθούν με την απόφαση 1999/468/EΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, και να προβλεφθεί ότι τα μέτρα εφαρμογής πρέπει να θεσπίζονται με βάση τη διαδικασία της κανονιστικής επιτροπής που καθορίζεται στο άρθρο 5 της εν λόγω απόφασης.(δ) Το παρόν καθεστώς εισαγωγής βασίζεται σε παραστατικά εξαγωγής υπό μορφή εντύπων. Ωστόσο, η ηλεκτρονική έκδοση άδειας χωρίς έντυπα είναι εφικτή και εφαρμόζεται από ορισμένες χώρες εξαγωγής με άλλους μεγάλους εισαγωγείς. Η Επιτροπή προτείνει να τροποποιηθεί ο κανονισμός ώστε να επιτρέπεται η έκδοση ηλεκτρονικών αδειών.(ε) Το παρόν καθεστώς εισαγωγής δεν λαμβάνει ειδικά υπόψη τη δυνατότητα να τεθούν τα εμπορεύματα σε τελωνειακές αποθήκες. Είναι δε αδύνατον να συμβιβαστεί η αρχή της μακροπρόθεσμης αποθήκευσης σε τελωνειακές αποθήκες με την προσφυγή σε μεμονωμένα έτη ποσόστωσης στο πλαίσιο καθεστώτος εισαγωγής των κλωστοϋφαντουργικών προϊόντων. Ωστόσο, για να διευκολύνει τη χρησιμοποίηση των τελωνειακών αποθηκών στα πλαίσια του παρόντος καθεστώτος εισαγωγής, η Επιτροπή προτείνει να έχουν τη δυνατότητα τα κράτη μέλη να παρατείνουν τις άδειες εισαγωγής για μεγαλύτερα διαστήματα όταν τα εμπορεύματα ευρίσκονται σε τελωνειακές αποθήκες.(στ) Το παρόν σύστημα διπλού ελέγχου για τα προϊόντα που υπόκεινται σε επιτήρηση δεν παρέχει τις ίδιες δυνατότητες παράτασης της ισχύος των αδειών εισαγωγής που παρέχει το σύστημα διπλού ελέγχου των ποσοστώσεων. Η Επιτροπή προτείνει να εκλείψει αυτή η ανωμαλία.(ζ) Το παρόν καθεστώς εισαγωγής προβλέπει τη δυνατότητα χρησιμοποίησης ενιαίας άδειας εισαγωγής για διάφορες αποστολές. Ωστόσο, για κάθε αποστολή χρειάζεται ξεχωριστό πιστοποιητικό καταγωγής. Η Επιτροπή προτείνει να τροποποιηθεί ο κανονισμός ώστε ένα ενιαίο πιστοποιητικό καταγωγής να καλύπτει πάνω από μία αποστολή εμπορευμάτων, εφόσον γι´αυτά έχει εκδοθεί ενιαία άδεια εισαγωγής.(η) Πρέπει να διευκρινισθεί ότι η χορήγηση συμπληρωματικών ποσών που προβλέπεται στη στήλη 9 του παραρτήματος VIII υπόκειται στη διαδικασία που προβλέπεται από το άρθρο 17 παράγραφοι 1,2 και 3 του κανονισμού.(θ) Οι προαναφερθείσες τροποποιήσεις προϋποθέτουν ορισμένες τεχνικές προσαρμογές.2000/0209 (ACC)Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ που τροποποιει τον Κανονισμο (EΟΚ) αριθ. 3030/93 περι κοινων κανονων εισαγωγης ορισμενων κλωστοϋφαντουργικων προϊοντων καταγωγης τριτων χωρωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη :τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,την πρόταση της Επιτροπής,Εκτιμώντας τα εξής:(1) Σε ορισμένες περιπτώσεις, ιδίως στα πλαίσια πτώχευσης ή παρόμοιων διαδικασιών, οι εισαγωγές κλωστοϋφαντουργικών προϊόντων για τις οποίες δεν υπάρχουν έγκυρες άδειες εισαγωγής κατάσχονται από τις δικαστικές και διοικητικές αρχές των κρατών μελών. Σ' αυτές τις περιπτώσεις, οι αρμόδιες αρχές πρέπει να έχουν τη δυνατότητα, υπό ορισμένους όρους, να υποβάλουν αίτηση για τη διάθεση των προϊόντων μέσα στην Κοινότητα.(2) Για να διευκολύνεται η ενημέρωση σχετικά με τις ποσότητες που καλύπτουν οι άδειες εισαγωγής που δεν χρησιμοποιούνται πράγματι, οι εισαγωγείς πρέπει να υποχρεούνται να ενημερώσουν τις αρμόδιες αρχές εντός πέντε εργάσιμων ημερών σχετικά με τη χρησιμοποίηση ή τη λήξη άδειας εισαγωγής εφόσον ορισμένες ποσότητες μένουν αχρησιμοποίητες.(3) Δεδομένου ότι τα μέτρα που είναι απαραίτητα για την εφαρμογή του κανονισμού (ΕΟΚ) αριθ. 3030/93 αποτελούν μέτρα γενικής εφαρμογής κατά την έννοια του άρθρου 2 της απόφασης 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [1], πρέπει να θεσπισθούν σύμφωνα με τη διαδικασία της κανονιστικής επιτροπής που καθορίζεται στο άρθρο 5 της εν λόγω απόφασης.[1]  ΕΕ L 184, 17.7.1999, σ.23.(4) Ο κανονισμός (EΟΚ) αριθ. 3030/93 προβλέπει ένα σύστημα διπλού ελέγχου που βασίζεται στην έκδοση αδειών εξαγωγής και εισαγωγής υπό μορφή εντύπων. Δεδομένης της τεχνολογικής προόδου, πρέπει να προβλεφθεί η δυνατότητα διαβίβασης των απαραίτητων πληροφοριών υπό ηλεκτρονική μορφή.(5) Πρέπει να συντονισθούν οι διατάξεις περί τελωνειακών αποθηκών με τη διάρκεια ισχύος των αδειών και να επιτρέπεται στα κράτη μέλη να παρατείνουν την ισχύ των αδειών εισαγωγής για μεγαλύτερη διάρκεια όταν τα σχετικά προϊόντα ευρίσκονται σε τελωνειακές αποθήκες.(6) Οι διατάξεις σχετικά με το σύστημα διπλού ελέγχου των προϊόντων που υπόκεινται σε επιτήρηση πρέπει να περιλαμβάνουν τις ίδιες δυνατότητες παράτασης της διάρκειας ισχύος των αδειών εισαγωγής με αυτές που αφορούν το σύστημα διπλού ελέγχου για τη διαχείριση των ποσοτικών ορίων.(7) Εάν τα προϊόντα αποτελούν το αντικείμενο ενιαίας άδειας εισαγωγής, κατατάσσονται στην ίδια κατηγορία και αποτελούν μέρος εμπορικής συναλλαγής μεταξύ του ίδιου εξαγωγέα και του ίδιου εισαγωγέα, και υπόκεινται σε διατυπώσεις εισαγωγής στο ίδιο τελωνείο στην Κοινότητα, πρέπει να παρέχεται η δυνατότητα να υποβάλλεται ενιαίο πιστοποιητικό καταγωγής που θα καλύπτει πάνω από μία αποστολή εμπορευμάτων.(8) Πρέπει να διευκρινισθεί ότι η χορήγηση συμπληρωματικών ποσών που προβλέπεται στη στήλη 9 του παραρτήματος VIII υπόκειται στη διαδικασία της κανονιστικής επιτροπής.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (EΟΚ) αριθ. 3030/93 τροποποιείται ως εξής:1. Προστίθεται η επόμενη παράγραφος 8:'8. Εάν οι εισαγωγές κλωστοϋφαντουργικών προϊόντων χωρίς έγκυρη άδεια εισαγωγής έχουν κατασχεθεί από τις αρμόδιες δικαστικές ή διοικητικές αρχές των κρατών μελών, ιδίως στα πλαίσια πτώχευσης ή παρόμοιων διαδικασιών, τα εν λόγω προϊόντα μπορούν, υπό ορισμένους όρους, να τεθούν σε ελεύθερη κυκλοφορία σύμφωνα με τη διαδικασία που καθορίζεται στο άρθρο 17.'2. Το άρθρο 12 παράγραφος 5 αντικαθίσταται από τα εξής:'5. Οι αρμόδιες αρχές γνωστοποιούν στην Επιτροπή, αμέσως μόλις ενημερωθούν, τυχόν ποσότητες που δεν έχουν χρησιμοποιηθεί κατά τη διάρκεια ισχύος ή κατά το χρόνο λήξης της άδειας εισαγωγής. Οι αχρησιμοποίητες αυτές ποσότητες μεταφέρονται αυτόματα στις εναπομένουσες ποσότητες του συνολικού κοινοτικού ποσοτικού ορίου για κάθε κατηγορία προϊόντος και κάθε ενδιαφερόμενη τρίτη χώρα. Εντός 5 εργάσιμων ημερών από τη χρησιμοποίηση ή τη λήξη της άδειας εισαγωγής, οι εισαγωγείς ενημερώνουν τις αρμόδιες αρχές σχετικά με το σύνολο των ποσοτήτων που δεν χρησιμοποιήθηκαν.'3. Στο άρθρο 16 παράγραφος 1 το "άρθρο 17 παράγραφος 5" αντικαθίσταται από το "άρθρο 17α".4. Το άρθρο 17 αντικαθίσταται από τα εξής άρθρα 17 και 17α:´Αρθρο 17Η επιτροπή "κλωστοϋφαντουργικών"1. Η Επιτροπή επικουρείται από επιτροπή (την "επιτροπή κλωστοϋφαντουργικών"), η οποία αποτελείται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.2. ´Οταν γίνεται αναφορά στο παρόν άρθρο, εφαρμόζεται η διαδικασία της κανονιστικής επιτροπής που καθορίζεται στο άρθρο 5 της απόφασης 1999/468/EΚ, σύμφωνα με το άρθρο 7 αυτής της απόφασης.3. Η προθεσμία που προβλέπεται στο άρθρο 5 παράγραφος 6 της απόφασης 1999/468/EΚ είναι ένας μήνας.'´Αρθρο 17αΟ πρόεδρος μπορεί, με δική του πρωτοβουλία ή κατόπιν αιτήσεως του αντιπροσώπου ενός κράτους μέλους, να συγκαλέσει την επιτροπή για οποιοδήποτε άλλο θέμα που αφορά τη λειτουργία ή την εφαρμογή του παρόντος κανονισμού."5. Τα παραρτήματα ΙΙΙ και VIII τροποποιούνται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την πρώτη ημέρα του δεύτερου μήνα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, [...]Για το ΣυμβούλιοΟ πρόεδροςΠΑΡΑΡΤΗΜΑ1. Το παράρτημα ΙΙΙ τροποποιείται ως εξής:α) Το άρθρο 11 τροποποιείται με την προσθήκη της επόμενης παραγράφου 3:'3. Εάν μία προμηθεύτρια χώρα έχει συνάψει διοικητικές συμφωνίες με την Κοινότητα σχετικά με την ηλεκτρονική έκδοση αδειών, οι σχετικές πληροφορίες μπορούν να διαβιβάζονται ηλεκτρονικώς και αντικαθιστούν τη χορήγηση εντύπων αδειών εξαγωγής.'β) Το άρθρο 12 τροποποιείται με την προσθήκη της επόμενης παραγράφου 4:'4. ´Οταν μία προμηθεύτρια χώρα έχει συνάψει διοικητικές συμφωνίες με την Κοινότητα σχετικά με την ηλεκτρονική έκδοση αδειών, οι σχετικές πληροφορίες διαβιβάζονται ηλεκτρονικώς και αντικαθιστούν τα υποδείγματα που αναφέρονται στις παραγράφους 1 και 2.'γ) Το άρθρο 13 αντικαθίσταται από τα εξής:"´Αρθρο 13'Οι εξαγωγές καταλογίζονται στα ποσοτικά όρια που καθορίζονται για το έτος κατά το οποίο τα προϊόντα που καλύπτονται με την άδεια εξαγωγής έχουν αποσταλεί κατά την έννοια του άρθρου 2 παράγραφος 3 του κανονισμού. Τα προϊόντα μπορούν να καταλογισθούν στα ποσοτικά όρια του έτους που ακολουθεί τη φόρτωση εφόσον ισχύουν οι διατάξεις του άρθρου 2 παράγραφος 3, δεύτερο εδάφιο του παρόντος κανονισμού."δ) Το άρθρο 14 παράγραφος 2 αντικαθίσταται από τα εξής:'2 (α) Οι άδειες εισαγωγής ισχύουν επί έξι μήνες από την ημερομηνία έκδοσής τους. Κατόπιν δεόντως αιτιολογημένης αίτησης του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος για άλλους τρεις μήνες. Οι παρατάσεις αυτές κοινοποιούνται στην Επιτροπή. Σε εξαιρετικές περιστάσεις, ο εισαγωγέας μπορεί να ζητά δεύτερη παράταση. Οι εξαιρετικές αυτές αιτήσεις μπορούν να γίνονται δεκτές μόνο με απόφαση που λαμβάνεται με τη διαδικασία του άρθρου 17 του κανονισμού.(β) Εάν τα προϊόντα έχουν εισαχθεί στα πλαίσια των συμφωνιών σχετικά με τις τελωνειακές αποθήκες και μετά από δεόντως αιτιολογημένη αίτηση του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος των έξι μηνών από την ημερομηνία έκδοσής τους για δύο επιπλέον περιόδους τριών μηνών η καθεμία."ε) Το άρθρο 21 παράγραφος 2 αντικαθίσταται από τα εξής:'2 (α) Οι άδειες εισαγωγής ισχύουν επί έξι μήνες από την ημερομηνία έκδοσής τους. Κατόπιν δεόντως αιτιολογημένης αίτησης του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος για άλλους τρεις μήνες. Οι παρατάσεις αυτές κοινοποιούνται στην Επιτροπή. Σε εξαιρετικές περιστάσεις, ο εισαγωγέας μπορεί να ζητά δεύτερη παράταση. Οι εξαιρετικές αυτές αιτήσεις μπορούν να γίνονται δεκτές μόνο με απόφαση που λαμβάνεται με τη διαδικασία του άρθρου 17 του κανονισμού.(β) Εάν τα προϊόντα έχουν εισαχθεί στα πλαίσια των συμφωνιών σχετικά με τις τελωνειακές αποθήκες και μετά από δεόντως αιτιολογημένη αίτηση του εισαγωγέα, οι αρμόδιες αρχές του κράτους μέλους μπορούν να παρατείνουν τη διάρκεια ισχύος των έξι μηνών από την ημερομηνία έκδοσής τους για δύο επιπλέον περιόδους τριών μηνών η καθεμία."στ) Το άρθρο 28 συμπληρώνεται με την προσθήκη της επόμενης νέας παραγράφου 7:'7. Μετά από αίτηση του εισαγωγέα και αφού ληφθούν υπόψη οι όροι που έχουν θέσει οι τελωνειακές αρχές του κράτους μέλους εισαγωγής, εάν τα προϊόντα:(α) αποτελούν το αντικείμενο ενιαίας άδειας εξαγωγής,(β) κατατάσσονται στην ίδια κατηγορία, και(γ) προέρχονται αποκλειστικά από τον ίδιο εξαγωγέα, προορίζονται για τον ίδιο εισαγωγέα και αποτελούν το αντικείμενο διατυπώσεων εισαγωγής στο ίδιο τελωνείο της Κοινότητας,μπορεί να υποβληθεί στις τελωνειακές αρχές ενιαίο πιστοποιητικό καταγωγής κατά την εισαγωγή της πρώτης αποστολής. Αυτή η διαδικασία εφαρμόζεται κατά το ίδιο χρονικό διάστημα που ισχύει η άδεια εισαγωγής, συμπεριλαμβανομένης οποιασδήποτε μεταγενέστερης παράτασής της."2. Στο Παράρτημα VIII κάτω από τους "Πρόσθετους όρους" (στήλη 9), κάθε φορά που αναφέρεται η πρόταση "´Υστερα από διαβουλεύσεις σύμφωνα με το άρθρο 16, μπορούν να επιτρέπονται περαιτέρω ποσότητες" αντικαθίσταται από την πρόταση "Η Επιτροπή μπορεί να εγκρίνει, σύμφωνα με τη διαδικασία του άρθρου 17, επιπλέον ποσότητες''.